
ΤΟ ΠΑΡΟΝ ΔΙΑΝΕΜΕΤΑΙ ΔΩΡΕΑΝ

Σύμφωνο Αποδοχής Όρων της Απόφασης Ένταξης Πράξης  
και Υποχρεώσεων του Δικαιούχου
Άρθρο 1: Αντικείμενο Συμφώνου Αποδοχής

Ο Δικαιούχος «Δήμος Σικίνου» αναλαμβάνει την υποχρέωση εκτέλεσης της πράξης «………………………………………………………………………….……», με κωδικό Ο.Π.Σ. «………………», συνολικής δημόσιας δαπάνης ………………………….. € και συνολικής συγχρηματοδοτούμενης δημόσιας δαπάνης  ………………………. € στο πλαίσιο του Επιχειρησιακού Προγράμματος Αλιείας. 

Η πράξη συγχρηματοδοτείται από το Ευρωπαϊκό Ταμείο Αλιείας, σύμφωνα με τους όρους και τις υποχρεώσεις του παρόντος Συμφώνου και του εγκεκριμένου Συστήματος Διαχείρισης και Ελέγχου, όπως αυτό ισχύει.

Άρθρο 2: Τήρηση κοινοτικών και εθνικών κανόνων

Ο Δικαιούχος υποχρεούται:
· Να τηρεί την Κοινοτική και Εθνική Νομοθεσία κατά την εκτέλεση της πράξης και ιδίως όσον αφορά τις δημόσιες συμβάσεις, τη βιώσιμη ανάπτυξη, τις κρατικές ενισχύσεις, την ισότητα και μη διάκριση και την προσβασιμότητα ατόμων με αναπηρίες. 
· Να δημοσιεύει στην ιστοσελίδα του ή του φορέα στον οποίο υπάγεται και στην ιστοσελίδα της αρχής που ασκεί καθήκοντα διαχείρισης τη περιληπτική διακήρυξη δημοσίων συμβάσεων έργων, προμηθειών και υπηρεσιών αξίας ίσης ή μεγαλύτερης των 15.000 ευρώ και μικρότερης των κατώτερων ορίων που θέτουν τα Π.Δ. 60/2007 και 59/2007, καθώς και δημοσίων συμβάσεων υπηρεσιών που απαριθμούνται στο Παράρτημα ΙΙ Β του Π.Δ. 60/2007 και στο Παράρτημα XVII Β του Π.Δ. 59/2007. 

Άρθρο 3: Προεγκρίσεις σταδίων εξέλιξης υποέργου 

Ο Δικαιούχος υποχρεούται να λαμβάνει προέγκριση από την Ειδική Υπηρεσία Διαχείρισης του Ε.Π Αλιείας ή την Ο.Τ.Δ. Αλιείας Αναπτυξιακή Εταιρεία Κυκλάδων Α.Ε. για τα παρακάτω στάδια/φάσεις εκτέλεσης κάθε υποέργου/δημόσιας σύμβασης της πράξης προκειμένου να προχωρήσει στο επόμενο στάδιο:
(α)
Πριν την έγκριση τευχών δημοπράτησης

Ο Δικαιούχος υποχρεούται να υποβάλει στην Ο.Τ.Δ. Αλιείας Αναπτυξιακή Εταιρεία Κυκλάδων Α.Ε. όλα τα απαραίτητα έγγραφα (σχέδια τευχών διαγωνισμού) και σε ηλεκτρονική μορφή, για την διενέργεια του ελέγχου πριν τη δημοπράτηση ανάλογα με το είδος των συμβάσεων, σύμφωνα με τα προβλεπόμενα στο εγκεκριμένο Σύστημα Διαχείρισης και Ελέγχου, όπως αυτό ισχύει. 
(β)
Πριν την υπογραφή σύμβασης (μετά την ανάδειξη αναδόχου)

Ο Δικαιούχος υποχρεούται να υποβάλει στην Ο.Τ.Δ. Αλιείας Αναπτυξιακή Εταιρεία Κυκλάδων Α.Ε. όλα τα απαραίτητα έγγραφα και στοιχεία και σε ηλεκτρονική μορφή, προκειμένου να διενεργηθεί ο έλεγχος της διαδικασίας του διαγωνισμού και της αξιολόγησης των προσφορών για την ανάθεση του έργου, πριν την υπογραφή της κάθε σύμβασης με τον ανάδοχο, σύμφωνα με τα προβλεπόμενα στο εγκεκριμένο Σύστημα Διαχείρισης και Ελέγχου, όπως αυτό ισχύει. 

Στην περίπτωση εκτέλεσης του έργου με ίδια μέσα ο Δικαιούχος υποχρεούται να υποβάλει σχέδιο απόφασης για την εκτέλεση του έργου με ίδια μέσα, σύμφωνα με τα προβλεπόμενα στο Σύστημα Διαχείρισης και Ελέγχου, όπως αυτό ισχύει.
(γ)
Τροποποιήσεις σύμβασης (φυσικού και οικονομικού αντικειμένου)
(1)
Συμβάσεις δημοσίων έργων
Πριν την έγκριση ανακεφαλαιωτικού πίνακα εργασιών (Α.Π.Ε.)
Προκειμένου να διενεργηθεί ο έλεγχος των προτεινόμενων τροποποιήσεων του αρχικού συμβατικού αντικειμένου σχετικά με την δαπάνη εργασιών (επί έλασσον δαπάνες και διάθεσή τους), τη διάθεση των απροβλέπτων, τις δαπάνες αναθεώρησης κλπ., ο Δικαιούχος υποχρεούται να υποβάλει στην Ο.Τ.Δ. Αλιείας Αναπτυξιακή Εταιρεία Κυκλάδων Α.Ε. όλα τα απαραίτητα έγγραφα και στοιχεία σύμφωνα με τα προβλεπόμενα στο εγκεκριμένο Σύστημα Διαχείρισης και Ελέγχου, όπως αυτό ισχύει. 
Πριν την σύναψη συμπληρωματικής σύμβασης

Σε εξαιρετικές περιπτώσεις απρόβλεπτων περιστάσεων, εφόσον με την υποβολή του Α.Π.Ε. προκύπτουν συμπληρωματικές εργασίες, οι οποίες αιτιολογούνται ειδικώς και επαρκώς ως προς το χαρακτηρισμό τους ως συμπληρωματικές λόγω απρόβλεπτων περιστάσεων, ο Δικαιούχος υποχρεούται να υποβάλει στην Ο.Τ.Δ. Αλιείας Αναπτυξιακή Εταιρεία Κυκλάδων Α.Ε. όλα τα απαραίτητα έγγραφα και στοιχεία σύμφωνα με τα προβλεπόμενα στο εγκεκριμένο Σύστημα Διαχείρισης και Ελέγχου, όπως αυτό ισχύει. 

Μετά την υπογραφή της συμπληρωματικής σύμβασης ο Δικαιούχος υποχρεούται να κοινοποιήσει στην Ο.Τ.Δ. Αλιείας Αναπτυξιακή Εταιρεία Κυκλάδων Α.Ε. τη σύμβαση.
(2)
Δημόσιες συμβάσεις προμηθειών και υπηρεσιών

Ο δικαιούχος υποχρεούται να υποβάλει για  προέγκριση στην Ο.Τ.Δ. Αλιείας Αναπτυξιακή Εταιρεία Κυκλάδων Α.Ε. οποιαδήποτε τροποποίηση του φυσικού και οικονομικού αντικειμένου της υπογραφείσας σύμβασης.
(3)
Εκτέλεση έργων με ίδια μέσα (Αυτεπιστασία)

Ο δικαιούχος υποχρεούται να υποβάλει για  προέγκριση στην Ο.Τ.Δ. Αλιείας Αναπτυξιακή Εταιρεία Κυκλάδων Α.Ε. οποιαδήποτε τροποποίηση των στοιχείων της απόφασης εκτέλεσης έργων με ίδια μέσα. 
(δ)
Τροποποιήσεις σύμβασης (παράταση προθεσμιών)

Ο δικαιούχος υποχρεούται να ενημερώνει την Ο.Τ.Δ. Αλιείας Αναπτυξιακή Εταιρεία Κυκλάδων Α.Ε. σε κάθε περίπτωση παράτασης των προθεσμιών εκτέλεσης του έργου και να λαμβάνει προέγκριση στις περιπτώσεις παράτασης της συνολικής προθεσμίας εκτέλεσης του έργου.
Στις περιπτώσεις που η απόφαση προέγκρισης για τα ανωτέρω στάδια/φάσεις εκτέλεσης του έργου εκδίδεται υπό όρους ο Δικαιούχος υποχρεούται να ικανοποιήσει, στο χρόνο και με τον τρόπο που ορίζει η απόφαση, τους όρους αυτούς.  Σε συνέχεια των προεγκρίσεων, ο Δικαιούχος υποχρεούται να κοινοποιήσει στην Ο.Τ.Δ. Αλιείας Αναπτυξιακή Εταιρεία Κυκλάδων Α.Ε. τις οριστικά εγκεκριμένες τροποποιήσεις από την προϊσταμένη αρχή.

Άρθρο 4: Υλοποίηση πράξης

Με την έναρξη υλοποίησης της πράξης, από την υπογραφή της σύμβασης και μέχρι την ολοκλήρωσή της, ο Δικαιούχος υποχρεούται:
(α)
Μετά την υπογραφή της σύμβασης να κοινοποιήσει άμεσα στην Ο.Τ.Δ. Αλιείας Αναπτυξιακή Εταιρεία Κυκλάδων Α.Ε. τη σύμβαση, το σχέδιο γνωστοποίησης με τα αποτελέσματα της διαδικασίας σύναψης της σύμβασης στην Ε.Ε. (όπου απαιτείται), το εγκεκριμένο χρονοδιάγραμμα εκτέλεσης του έργου και να υποβάλει συμπληρωμένο το τεχνικό δελτίο υποέργου (Τ.Δ.Υ.). 

Μετά την προέγκριση για την εκτέλεση του έργου με ίδια μέσα να κοινοποιήσει στην Ο.Τ.Δ. Αλιείας Αναπτυξιακή Εταιρεία Κυκλάδων Α.Ε. την απόφαση του αρμόδιου οργάνου για την εκτέλεση του έργου ή του υποέργου με ίδια μέσα και να υποβάλει συμπληρωμένο το τεχνικό δελτίο υποέργου (Τ.Δ.Υ.).

Μετά την προέγκριση τροποποίησης στοιχείων της σύμβασης να κοινοποιήσει στην Ο.Τ.Δ. Αλιείας την τροποποιημένη σύμβαση ή ισοδύναμα έγγραφα της αρμόδιας αρχής και να υποβάλει εκ νέου το τεχνικό δελτίο υποέργου (Τ.Δ.Υ.) συμπεριλαμβάνοντας τα τροποποιημένα στοιχεία.
(β) 
Να ενημερώνει την Ο.Τ.Δ. Αλιείας Αναπτυξιακή Εταιρεία Κυκλάδων Α.Ε. σχετικά με την πρόοδο του οικονομικού αντικειμένου με τα δελτία δήλωσης δαπανών υποέργου/ων, τυποποιημένα έντυπα τα οποία ενέχουν θέση υπεύθυνης δήλωσης των υπευθύνων για τις πληρωμές και για το πραγματοποιηθέν έργο του Δικαιούχου.

Τα δελτία δήλωσης δαπανών υποβάλλονται εντός 15 ημερολογιακών ημερών από τη λήξη του κάθε ημερολογιακού μήνα εντός του οποίου πραγματοποιήθηκε η δαπάνη και μέχρι την οικονομική εκκαθάριση της πράξης. 

Σε περιπτώσεις μικρού ύψους πραγματοποιούμενων δαπανών τα δελτία δήλωσης δαπανών δύνανται να υποβάλλονται σωρευτικά για τις δαπάνες που πραγματοποιήθηκαν το προηγούμενο της υποβολής τους τρίμηνο.

Στα δελτία δήλωσης δαπανών θα υποβάλλονται συνημμένα τα συνοδευτικά υποστηρικτικά έγγραφα (αντίγραφα παραστατικών, λογιστικές καταστάσεις) που προβλέπονται στο Σύστημα Διαχείρισης και Ελέγχου, όπως αυτό ισχύει.
(γ) 
Να ενημερώνει την Ο.Τ.Δ. Αλιείας Αναπτυξιακή Εταιρεία Κυκλάδων Α.Ε. με τα δελτία παρακολούθησης της πράξης και των υποέργων της, τυποποιημένα έντυπα, τα οποία ενέχουν θέση υπεύθυνης δήλωσης του υπευθύνου της πράξης, όπως αυτός ορίζεται στο τεχνικό δελτίο της πράξης. 

Το δελτίο παρακολούθησης της πράξης υποβάλλεται σε ένα (1) ημερολογιακό μήνα από τη λήξη του κάθε ημερολογιακού εξαμήνου και συγκεκριμένα: 

· Μέχρι 31 Ιουλίου κάθε έτους για το εξάμηνο από 1η Ιανουαρίου μέχρι 30 Ιουνίου

· Μέχρι 31 Ιανουαρίου κάθε έτους για το εξάμηνο από 1η Ιουλίου μέχρι 31 Δεκεμβρίου.

Η χρονική περίοδος εντός της οποίας υπάρχει η υποχρέωση υποβολής των εξαμηνιαίων δελτίων παρακολούθησης πράξης και των υποέργων της αρχίζει από την ημερομηνία έκδοσης της απόφασης ένταξης της πράξης στο Επιχειρησιακό Πρόγραμμα Αλιείας μέχρι την ολοκλήρωση του φυσικού αντικειμένου.
 (δ)
Να καταρτίζει και να υποβάλλει στην Ο.Τ.Δ. Αλιείας Αναπτυξιακή Εταιρεία Κυκλάδων Α.Ε. αναλυτική έκθεση ολοκλήρωσης της πράξης, όπου θα περιγράφεται το υλοποιηθέν φυσικό αντικείμενο, οι δαπάνες που πραγματοποιήθηκαν και το αποτέλεσμα που επιτεύχθηκε σε σχέση με το εγκριθέν, σύμφωνα με τα προβλεπόμενα στο Σύστημα Διαχείρισης και Ελέγχου, όπως αυτό ισχύει. 

Άρθρο 5: Τροποποίηση πράξης

Ο δικαιούχος υποχρεούται να ενημερώνει άμεσα την Ο.Τ.Δ. Αλιείας Αναπτυξιακή Εταιρεία Κυκλάδων Α.Ε. εφόσον διαφοροποιηθούν στοιχεία της απόφασης ένταξης της πράξης και να υποβάλει σχετικό αίτημα τροποποίησής της ειδικότερα όταν οι τροποποιήσεις αφορούν στα εξής: 
· Τροποποίηση της διάρκειας υλοποίησης του φυσικού αντικειμένου.

· Τροποποίηση του φυσικού αντικειμένου όπως περιγράφεται στην απόφαση ένταξης.

· Τροποποίηση της συνολικής δημόσιας δαπάνης της πράξης. 

· Τροποποίηση ως προς τον δικαιούχο ή ως προς το φορέα χρηματοδότησης. 

Άρθρο 6: Χρηματοδότηση πράξης

Ο δικαιούχος υποχρεούται:
(α)
Να λειτουργεί μηχανισμό πιστοποίησης εκτέλεσης της πράξης, ο οποίος θα εξασφαλίζει τον αποτελεσματικό έλεγχο της ποιότητας και ποσότητας των υλικών, των υπηρεσιών και του τελικού παραδοτέου αποτελέσματος καθώς και να εφαρμόζει εσωτερικές διαδικασίες ελέγχου των πληρωμών, ο οποίος θα εξασφαλίζει τη νομιμότητα και κανονικότητά τους.
(β)
Να τηρεί ξεχωριστή λογιστική μερίδα για την πράξη στην οποία θα καταχωρούνται όλες οι δαπάνες που θα αντιστοιχούν πλήρως προς τις δηλούμενες προς την Ο.Τ.Δ. Αλιείας Αναπτυξιακή Εταιρεία Κυκλάδων Α.Ε. στα δελτία δήλωσης δαπανών.
(γ)
Να υποβάλει στην Ο.Τ.Δ. Αλιείας Αναπτυξιακή Εταιρεία Κυκλάδων Α.Ε. και στην Αρχή Πιστοποίησης, μετά την ολοκλήρωση της πράξης, στοιχεία για τους δημιουργούμενους τόκους από τη χρηματοοικονομική διαχείριση των πόρων που διατίθενται.

Άρθρο 7: Τήρηση στοιχείων και δικαιολογητικών από Δικαιούχο

Ο δικαιούχος υποχρεούται:
(α)
Να τηρεί και να ενημερώνει φάκελο πράξης με όλα τα στοιχεία που αφορούν στην εκτέλεση της πράξης έως την ολοκλήρωση, την αποπληρωμή και την λειτουργία της, σύμφωνα με τις ειδικότερες οδηγίες της Ο.Τ.Δ. Αλιείας Αναπτυξιακή Εταιρεία Κυκλάδων Α.Ε..
(β)
Να τηρεί όλα τα δικαιολογητικά έγγραφα σχετικά με τις δαπάνες και τους λογιστικούς ελέγχους των πράξεων για διάστημα τριών ετών μετά το κλείσιμο του Επιχειρησιακού Προγράμματος Αλιείας και τουλάχιστον μέχρι το 2020.

Άρθρο 8: Επαληθεύσεις – Έλεγχοι

Ο δικαιούχος υποχρεούται:
(α)
Να αποδέχεται επιτόπιες επαληθεύσεις από την Ειδική Υπηρεσία Διαχείρισης Ε.Π. Αλιείας ή και την Ο.Τ.Δ. Αλιείας Αναπτυξιακή Εταιρεία Κυκλάδων Α.Ε. τόσο στην έδρα του όσο και στους χώρους υλοποίησης των έργων. 
(β)
Να αποδέχεται τη διενέργεια ελέγχων από τα αρμόδια εθνικά και ευρωπαϊκά ελεγκτικά όργανα και τη διεξαγωγή επιθεωρήσεων από την Αρχή Πιστοποίησης- Ο.Π.Ε.Κ.Ε.Π.Ε..
(γ)
Να διαθέτει, εφόσον ζητηθούν, στην Ειδική Υπηρεσία Διαχείρισης Ε.Π. Αλιείας ή και την Ο.Τ.Δ. Αλιείας Αναπτυξιακή Εταιρεία Κυκλάδων Α.Ε., στην Αρχή Πιστοποίησης - Ο.Π.Ε.Κ.Ε.Π.Ε. καθώς και σε όλα τα αρμόδια εθνικά και ευρωπαϊκά ελεγκτικά όργανα, όλα τα έγγραφα, δικαιολογητικά ή στοιχεία εκτέλεσης της πράξης.
(δ)
Να παρέχει στην Ειδική Υπηρεσία Διαχείρισης Ε.Π. Αλιείας ή και στην Ο.Τ.Δ. Αλιείας Αναπτυξιακή Εταιρεία Κυκλάδων Α.Ε. συμπληρωματικά στοιχεία ή διευκρινήσεις, εφόσον απαιτηθούν ή προκύψουν από τις απαιτήσεις του κοινοποιηθέντος Συστήματος Διαχείρισης και Ελέγχου στην Ε.Ε.

Άρθρο 9: Δημοσιότητα

Ο δικαιούχος υποχρεούται: 
(α)
Να αποδεχθεί τη συμπερίληψή του στη λίστα δικαιούχων του Επιχειρησιακού Προγράμματος Αλιείας που δημοσιοποιεί η Ειδική Υπηρεσία Διαχείρισης Ε.Π. Αλιείας ή η Ο.Τ.Δ. Αλιείας Αναπτυξιακή Εταιρεία Κυκλάδων Α.Ε. στην οικεία ιστοσελίδα, κατά τα προβλεπόμενα στο άρθρο 31 παράγραφος 2 στοιχείο δ) του Καν. (ΕΚ) 498/2007, και στην οποία αναφέρονται το όνομα του δικαιούχου, ο τίτλος της πράξης και το ποσό της δημόσιας χρηματοδότησης που διατίθεται για την υλοποίηση της πράξης.
(β)
Να λάβει  όλα τα μέτρα πληροφόρησης που προβλέπονται από τον Καν. (ΕΚ) 498/2007. Ειδικότερα ο δικαιούχος υποχρεούται:
(1)
Στην ανάρτηση διαφημιστικής πινακίδας στο εργοτάξιο των έργων υποδομών ή κατασκευών, με συνολική δημόσια δαπάνη άνω των 500.000 ευρώ, κατά τη φάση υλοποίησης τους. Για τα έργα αυτά το αργότερο έξι μήνες μετά την ολοκλήρωση τους η διαφημιστική πινακίδα αντικαθίσταται από μόνιμη επεξηγηματική πινακίδα.

Στην ανάρτηση μόνιμης επεξηγηματικής πινακίδας το αργότερο έξι μήνες μετά την ολοκλήρωσή τους, στις πράξεις που συνίσταται στην αγορά φυσικού (ενσώματου) αντικειμένου, με συνολική δημόσια δαπάνη άνω των 500.000 ευρώ.
(2)
Στις διαφημιστικές και μόνιμες επεξηγηματικές πινακίδες θα αναφέρεται ρητά α) το έμβλημα της Ευρωπαϊκής Επιτροπής, β) το διαρθρωτικό ταμείο και γ) το επιλεγμένο μήνυμα από τη Δ.Α. που προβάλλει την προστιθέμενη αξία της κοινοτικής παρέμβασης. Οι διαφημιστικές και μόνιμες επεξηγηματικές πινακίδες θα σχεδιαστούν σύμφωνα με τις σχεδιαστικές λεπτομέρειες που περιγράφονται στον Καν. 498/2007, παράρτημα ΙΙ.
(3)
Ο δικαιούχος υποχρεούται να ενημερώσει όλους τους συμμετέχοντες στην πράξη α) ότι η πράξη στην οποία συμμετέχουν υλοποιείται στο πλαίσιο του Επιχειρησιακού Προγράμματος Αλιείας και β) ότι συγχρηματοδοτείται από το Ευρωπαϊκό Ταμείο Αλιείας. Η εν λόγω ενημέρωση πραγματοποιείται με την παράθεση των εν λόγω στοιχείων σε οποιοδήποτε έγγραφο, έντυπο ή ηλεκτρονικό μέσο χρησιμοποιείται κατά την εκτέλεση της πράξης ή παράγεται στο πλαίσιο αυτό.

Άρθρο 10: Τήρηση όρων και υποχρεώσεων
Η μη τήρηση των όρων και των υποχρεώσεων του παρόντος συμφώνου και σε περίπτωση που η πράξη αποκλίνει από τους όρους της απόφασης ένταξης ή παρουσιάζει καθυστερήσεις μεγαλύτερες των έξι (6) μηνών σε σχέση με την προγραμματισθείσα πρόοδο, η πράξη επανεξετάζεται από την Ο.Τ.Δ. Αλιείας Αναπτυξιακή Εταιρεία Κυκλάδων Α.Ε.. Εάν οι ανωτέρω αποκλίσεις κριθούν αδικαιολόγητες η απόφαση ένταξης της πράξης δύναται να ανακληθεί χωρίς να απαιτείται συμφωνία του δικαιούχου.
Το Σύμφωνο υπεγράφη από τον δικαιούχο σε δύο (2) πρωτότυπα αντίγραφα εκ των οποίων ένα (1) τηρεί ο δικαιούχος στο φάκελο έργου και ένα (1) υποχρεούται να αποστείλει στην Ο.Τ.Δ. Αλιείας Αναπτυξιακή Εταιρεία Κυκλάδων Α.Ε.











Ο Νόμιμος Εκπρόσωπος του Δικαιούχου

Υπογραφή & σφραγίδα

